Kinkunsulatusrastit
2025-12-28 12:00 - 13:00 (Europe/Helsinki) | Metsäkulma, Suulisniemi, Metsäkulmankatu 56, Kotka, Finland
Kinkunsulatusrastit Sunila-Itäranta kartalla. Radat 3 ja 5 km, karttamaksu 8,-€

Taitoharjoitus, sprinttihässäkkä
2026-04-08 18:30 - 19:30 | Mussalon koulu, Rajakalliontie 10, KOTKA, Please choose, 48310, Finland
Harjoitusinfo
Nopeatempoinen sprinttihässäkkä koulun pihakartalla. Radat kulkevat pienellä alueella ja sisältävät paljon lähekkäisiä rasteja, eli tarkkuutta tässä. Kartan luettavuutta on selkeytetty kartan käännöllä. Lisää tempoa ja vipinää harjoitukseen luo yhteislähtö ja hajontakuviot. Harjoituksen yhteislähtö tapahtuu klo 18:30. Veryttelyt tapahtuvat omatoimisesti ennen tätä, eli varaa tähän haluamasi aika.
Pysäköinti Mussalon koulun pääparkkipaikalla.
Kartta
A4 1:2500 2m
Daniel Koivisto 2021 + 2025
kartoitustyyli suunnattu opetukseen. Kartta on ylitarkka.
Radat
4 km (Sprintti) (Hajonnalla)
2 km (Aloittelija)
Harjoituksen tavoite
Pieni alue ja yhteislähtö takaavat sähäkän harjoituksen. Harjoituksen haaste on pysyä keskittyneenä omaan suoritukseen, siitä huolimatta, että ympärillä tapahtuu paljon. Runsas rastimäärä ja suunnistuksen nopeatempoisuus ei anna mahdollisuutta keskittymisen herpaantumiselle. Saattaapa maastossa olla vielä jotain ratamestarin jekkujakin.
Ilmoittaudu tästä!
Katso ilmoittautuneet tästä.

Sprinttiharjoitus (Rannikkorastit)
2026-04-14 17:30 - 18:30 | Katariinan meripuisto, Öljysatamantie 4, KOTKA, Please choose, 48310, Finland
Harjoitusinfo
Tarjolla Rannikkorastien radat (Rannikkorastimaksu). Lisäksi tarjolla kaikille Rannikkorastien osallistujille avoin micromuistisuunnistus, joka sopii hyvin taidolliseksi alkuveryttelyksi suoritukselle. Muistisuunnistuksen tarkoitus on herätellä suunnitelman tekoa ja ennakkojen valitsemista. Muistisuunnistus on avoinna Rannikkorastien lähtöaikojen puitteissa 17-18:30.
Lisäinfoa sprinttiradoista ja tapahtumasta tästä ja tästä.
Paikanpäällä voit myös tulla keskustelemaan suorituksestasi ennen tai jälkeen ja saada apua ja vinkkejä tavoitteisiin ja analyysiin.
Tapahtuma EI vaadi ennakkoilmoittautumista.

Järjestäjät
Järjestäjä: Kymin Suunnistajat + Rannikkorastit
Ratamestari: Miina Hietala
Valmennus + muisti: Daniel Koivisto
Kysymykset ja tiedustelut: danielkoivisto.o@gmail.com

Taitoharjoitus Rannikkorastit 23.4.
2026-04-23 17:00 - 21:00 | Honkala, Honkalantie 14, Kotka
Harjoitusinfo
Normaalien kuntorastitarjonnan lisäksi Honkalassa on tarjolla muokattu käyräkartta. Tämä on hyvä vaihtoehto, jos Honkalan maasto on alkanut käydä viimeaikoina tutuksi. Käyräkartta on haastavampi, eikä sitä voi välttämättä suositella, jos suunnistuksen sulavuudessa on näin keväällä vielä enemmän työstettävää. Käyräkartta saatavilla A ja B radoille.
Yhteinen kokoontuminen ja ohjeistus klo 17:30. Mutta harjoituksen voi suorittaa myös vapaasti oman aikataulun mukaan.
Lisätietoa
Extrana Rannikkorastit järjestää vielä hajonnallisen yö yhteislähdön klo 21:00.
Käyräkartat vain ennakkovarauksella. Pyydä varattu kartta erikseen Rannarivaunulta. Käyräkartat myydään Rannikkorastien hinnaston mukaan.
Varaa kartta tästä
Varauksen voit tarkistaa tästä.

Harjoituksen tavoite
Käyräkartalla suunnistaminen kehittää luonnollisesti juuri maastonmuotojen hahmottamista. Saadaksesi harjoituksesta kaiken irti pyri koko ajan luomaan mielikuvaa, miltä korkeuskäyrät näyttävät maastossa. Tiedosta tarvitseeko sinun nousta, laskea vai pysyä tasossa. Kuten aina suunnistaessa, muista katsoa kartasta ja etsiä maastosta.

Järjestäjät
Kymin Suunnistajat / Rannikkorastit
Ratamestari: Tommi Ratia
Käyräkartta: Daniel Koivisto (kartoittanut Janne Weckman)
Valmennus: Daniel Koivisto (paikalla 17-20)
Kysymykset: danielkoivisto.o@gmail.com

Hippo-perheseikkailu
2026-04-27 17:00 - 19:00 | Katariinan meripuisto, Öljysatamantie 4, KOTKA, Please choose, 48310, Finland
Tervetuloa Hippo-perheseikkailuun
Kymin Suunnistajat järjestää yhteistyössä OP Kaakkois-Suomen kanssa ilmaisen suunnistuksen lajikokeilun Katariinan meripuistossa 27.4.
Tapahtuma on siis kaikille avoin ja ilmainen. Se on suunnattu erityisesti alakoulu-ikäisille lapsille perheineen. Tarjolla on erilaisia hauskoja suunnistukseen liittyviä pisteitä ja tehtäviä ja pääseepä suunnistusta kokeilemaan halutessaan pienelle radallekin. Tapahtumaan voi osallistua liukuvalla aikataululla klo 17-19.
Paikanpäällä saat opastusta meidän osaavilta suunnistajilta.
Mukaan tarvitset vai reipasta mieltä ja ulkoiluun sopivat vaatteet. Nähdään Katariinassa!
Kysymykset: danielkoivisto.o@gmail.com
Ps. Perheseikkailu on oiva paikka tulla kokeilemaan suunnistusta, jos vielä empii toukokuun suunnistuskouluun osallistumista.
